ລູກ​ຊາຍ​ ໄວ​ລຸ້ນ ​ຂອງ​​ນັກ​ຮ້ອງ ທະຫານຈີນ ທີ່ມີ​ຊື່​ສຽງ​ ຕິດຄຸກ 10 ປີ 
ທ້າວ Li ​​ວ່າ ລາວ​ເມົາ​ເຫຼົ້າ ​ແລະ​ກໍ​ບໍ່​ຮູ້​ຕົວ​ວ່າ​ ມີ​ຫຍັງ​ເກີດ​ຂຶ້ນ​ກັບ​ແມ່ຍິງ​ຄົນ​ນັ້ນ ແຕ່ຄອບຄົວ​ຂອງ​ລາວ​ວ່າ ນີ້​ແມ່ນ​ຄະດີ​ກ່ຽວ​ກັບໂສ​ເພນີ.
ລູກຊາຍໄວລຸ້ນ ຂອງນັກຮ້ອງທະຫານທີ່ມີຊື່ສຽງໂດງດັງ 2 ຄົນ ຂອງຈີນ ໄດ້ຖືກພົບເຫັນວ່າມີຄວາມຜິດ ໃນການຂົ່ມຂືນສຳເລົາໝູ່ ແລະຖືກຕັດສິນໂທດຈໍາຄຸກ 10 ປີ ໃນວັນພະຫັດມື້ນີ້ ສານທີ່ກຸງປັກກິ່ງ ໄດ້ພົບເຫັນວ່າ ທ້າວ Li Tianyi ອາຍຸ 17 ປີ ແລະອີກ 4 ຄົນ ມີຄວາມຜິດໃນຄະດີຂົ່ມຂື່ນ ສໍາເລົາແມ່ຍິງ ທີ່ໂຮງແຮມແຫ່ງນຶ່ງໃນນະຄອນຫຼວງຂອງຈີນ ເມື່ອເດືອນກຸມພາຜ່ານມານີ້ ທ້າວ Li ໂຕ້ຕອບວ່າ ລາວເມົາເຫຼົ້າ ແລະກໍບໍ່ຮູ້ຕົວວ່າ ໄດ້ມີຫຍັງ ເກີດຂຶ້ນກັບແມ່ຍິງຄົນນັ້ນທີ່ພວກໜຸ່ມນ້ອຍໄດ້ພົບພໍ້ຢູ່ທີ່ໂຮງແຮມ ໃນກຸງປັກກິ່ງ ຄອບຄົວຂອງລາວວ່າ ນີ້ແມ່ນຄະດີກ່ຽວກັບ ໂສເພນີ ແຕ່ສານພົບເຫັນວ່າ ທ້າວ Li  ເປັນຜູ້ດຶງແມ່ຍິງຄົນນີ້ເຂົ້າໄປໃນໂຮງແຮມ ບັງຄັບໃຫ້ນາງ ຖອດເສື້ອຜ້າອອກ ແລະກໍເປັນຜູ້ທຳອິດ ບັງຄັບໃຫ້ນາງມີເພດສຳພັນກັບລາວ ມີພຽງຜູ້ດຽວເທົ່ານັ້ນ ໃນຈຳນວນຫ້າຄົນຂອງພວກທີ່ຖືກກ່າວຫາເປັນຜູ້ໃຫຍ່ ສ່ວນຄົນ ອື່ນໆນັ້ນ ແມ່ນໄດ້ຮັບໂທດຈໍາຄຸກ ຕັ້ງແຕ່ 3 ຫາ 12 ປີ ຂຶ້ນໄປ ຄະດີດັ່ງກ່າວນີ້ ໄດ້ຖືກຈັບຕາມອງຢ່າງໃກ້ຊິດໃນປະເທດຈີນ ບ່ອນທີ່ຫລາຍໆຄົນມີຄວາມ ໂກດ ແຄ້ນຕໍ່ການກະທຳຂອງພວກລູກເຈົ້າຫຼານນາຍ ທີ່ມີການເບິ່ງກັນວ່າເປັນພວກສໍ້ລາດ ບັງຫຼວງນັ້ນ ພໍ່ຂອງທ້າວ Li ຄືທ່ານນາຍພົນ Li Shuangjiang ຂອງກອງທັບປົດປ່ອຍປະຊາຊົນ ທີ່ມີ ຊື່ສຽງໂດງດັງໃນການຮ້ອງເພງຮັກຊາດ ທາງໂທລະພາບ ແມ່ຂອງລາວກໍເປັນນັກຮ້ອງທີ່ ມີຊື່ສຽງຢູ່ໃນກອງທັບຈີນເຊັ່ນດຽວກັນ